# Bandolerisme a la Marina Alta

### De Viquipèdia

El bandolerisme és un fenomen violent, molt característic de la societat marinenca de les darreries del segle XVII i que, amb certs períodes de relativa pacificació, es va perllongar fins a les acaballes del XIX.

## [edita] Les causes

Les causes del bandolerisme del segle XVII a la Marina Alta són de caràcter socio-econòmic, sobretot la duresa del règim senyorial que obligava als sectors socials més desfavorits a buscar alternatives a la seua situació d'extrema pobresa, agreujada de tant en tant per factors naturals de caire negatiu, com per exemple:

- la reiteració de collites ruïnoses.
- les pluges torrencials de la tardor-hivern de 1677.
- les epidèmies del 1647-48 que van causar una gran mortandat.

## [edita] Les faccions

El bandoler actua en grup, tot i que dins de cada banda hi ha un cap que, per les seues condicions físiques o intel·lectuals, és qui pren les decisions i dóna nom al bàndol. A la Marina Alta, durant el segle XVII hi havien dues faccions enfrontades: la d'Eugeni Cruanyes, establida a Senija i Xaló i la de Francesc Xolvi, a Benissa, Calp i Llíber. De tant en tant, aquests dos grups arribaven a la confrontació armada, i aleshores tota la comarca s'estremia com si un terratrèmol l'haguera sacsejada. Va ser cèlebre la topada entre les dues faccions que es va produir l'any 1677 a Xaló. El resultat d'aquest enfrontament entre bandes rivals era tot un seguit de dramàtiques venjances.

## [edita] La pacificació

La pacificació va arribar en la dècada dels vuitanta del segle XVII a través de la repressió que va dirigir el virrei d'aleshores (cas de la banda de Cruanyes) o mitjançant el pacte (cas de la banda de Xolvi, que van passar a servir a la ciutat italiana de Milà). Aquestes dues faccions van desaparèixer, però posteriorment en van sorgir de noves. Només a finals del segle XIX quedaria erradicat definitivament el bandolerisme.

Obtingut de "http://ca.wikipedia.org../../../b/a/n/Bandolerisme_a_la_Marina_Alta_a0ad.html"

Categoria: Marina Alta

##### Views

- Article
- Discussió
- Revisió actual

##### Cerca